Obwakabaka bwa Buganda busomnye embalirira yómwaka gwénsimbi 2022/2022 ya buwumbi bwa shs 157 nóbukadde 800.
Embalirira eno yeyongeddeko okulinnya nóbuwumbi 33.2, okuva ku mbalirira yómwaka oguyise 2021/2022 bye bitundu 27%.
Embalirira eno eyanjuddwa omumyuka owookubiri owa Katikkiro era Omuwanika wa Buganda Past District Governor Owe. Robert Waggwa Nsibirwa.
Embalirira eyanjuliddwa olukiiko lwa Buganda mu Bulange Mengo, nga lukubiriziddwa sipiika Patrick Luwaga Mugumbule.
Mu mbalirira yómwaka ogujja 2022/2023 Obwakabaka bulina enteekateeka ekola ku bintu ebigasiza awamu abantu, mulimu okuzimba amalwaliro asatu ku ddaala lya H/C IV e Nyenga mu Kyaggwe,Mukungwe mu Buddu, ne Busimbi mu Ssingo.
Waliwo nénteekateeka yókussa ebikozesebwa mu malwaliro agaazimbiddwa omwaka oguwedde okuli erye Kalasa mu Bulemeezi, né Nsangi mu Busiro.
Wateereddwawo entegeka yókwongera okusomesa abantu ku bikwata ku kulwanyisa mukenenya, ngámaanyi gakussibwa ku district ye Kalangala, Wakiso ne Kyotera.
Waliwo okuzimba amasiro gé Wamala nókumaliriza Muzibwazaalampanga.
Okusiga ensimbi nóbusuubuzi mussiddwamu ensimbi obuwumbi 22,065,000,000/=.
Essira liteekeddwa ku kuzimba ebizimbe e Mukungwe mu Buddu, e Nyenga mu Kyaggwe,Busimbi mu SSingo ne Kira mu Busiro.
Mu mwaka gwébyensimbi guno, Obwakabaka bugenda kuteekawo ekitongole kya Buganda Credit Reference Bureau ekirondoola emirimu gya Sacco ezirina akakwate ku Buganda.
Wakussibwawo nékitongole ekinaalabirira SACCO zino ekiyitibwa Buganda Cooperative Development Agency (BUCODA).
Empeereza ya CBS PEWOSA SACCO, egenda kugaziyizibwa etuuke mu ssaza Kyaggwe, Ssingo ne Bulemeezi.
Bulungi bwansi nóbutonde bwansi buweereddwa omutemwa gwa buwumbi 3,182,804,934, nénteekateeka endala nnyingi ezitegekeddwa.
Ennyingiza yómwaka ogugwako 2021/2022 yali ya buwumbi bwa shs 124.6, wadde nga yali esuubirwa okubeera ku buwumbi bwa shs 121.4.
Omuwanika wa Buganda Owek. Waggwa Nsibirwa ategeezezza nti embalirira zino zitegekebwa nga zigoberera Namutaayiika nénsonga ssemasonga ezóbwakabaka.
Mu ssemasonga w’okukuuma Namulondo; embiri zidaabiriziddwa omuli olubiri lwe Nkoni mu Buddu, nénnyumba Muzibwazaalampanga eyongedde okuyooyootebwa.
Enkola eya Federo, abaami ba Kabaka mu mirimu egyenjawulo bongedde okubangulwa mu misomo egyenjawulo, okuboogiwaza mu nkola yémirimu, saako abakozi ebenkalakkalira abaateereddwa mu buli ssaza okulambika enkola yémirimu, era nga byonna byongedde okuleeta ebibala ebirabikira mu bujjumbize bwábantu ku nteekateeka ezénjawulo.
Ssemasonga yókukuuma ettaka n’ensalo, obwakabaka bukunze abantu okubaako nebyebakolera ku ttaka lyabwe okwewala abasaatuusi.
Ate eryÓbwakabaka, bweyambisizza aba Buganda Royal Law Chambers okutaasa aabasatuusi ababade baagala okulinyagulula.
Ssemasonga w’okukola obutaweera abantu ba Kabaka baliko enteekateeka zebatandise omuli obulimi n’obulunzi ekiyambye okusitula ebyenfuna, naddala nga bayita mu Mmwanyi terimba.
Obwenkanya nabwo buteekeddwako essira era nga abantu abetaaga okubeerwa abawerako nabo bazimbuddwa amayumba.
Ebyemizanyo nabyo biteekeddwamu ensimbi, ng’emipiira gyámasaza egikumyekumye n’okuwa abavubuka bangi emirimu.
Owek. Waggwa agambye nti ensimbi zino zivudde mu bitongole byémpuliziganya námawulire, Buganda Royal law chambers,ebibiina byóbwegassi, abuvvujirizi okuva mu banna mikago, government esasudde ku bbanja obuwumbi 10, abasasula envujjo, busuulu ne Kanzu, ebisale byámasomero nébirala.
Katikkiro wa Buganda Charles Peter Mayiga yasoose okwogera eri olukiiko, ku nsonga eziri mu ggwanga, násaba government okumalawo obutali bwenkanya mu nsasula yémisaala gyábakozi, okwewala okugotaanya obuweereza eri bannaUganda.
Kamalabyonna wa Buganda mu ngeri yeemu alabudde ku beefunyiridde okubba ettaka ly’embuga za Buganda, wamu naabo abekweka mu nnono ,n’ebitongole by’Obwakabaka nebabuzaabuza abantu ba Ssabasajja.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn